

**Қазақстан Республикасы Президентінiң "Қазақстан Республикасы Қарулы Күштерiнiң құрылымын жетiлдiру жөнiндегi кейбiр мәселелер" туралы Жарлығының жобасы туралы**

Қазақстан Республикасы Үкіметінің 2004 жылғы 9 қарашадағы N 1170 Қаулысы

      Қазақстан Республикасының Үкiметі  **ҚАУЛЫ ЕТЕДІ:**   
      Қазақстан Республикасы Президентінің "Қазақстан Республикасы Қарулы Күштерінің құрылымын жетiлдiру жөнiндегi кейбiр мәселелер" туралы Жарлығының жобасы Қазақстан Республикасы Президентiнiң қарауына енгiзiлсiн.

*Қазақстан Республикасының*   
*Премьер-Министрі*

**ҚАЗАҚСТАН РЕСПУБЛИКАСЫ ПРЕЗИДЕНТІНІҢ**   
**ЖАРЛЫҒЫ Қазақстан Республикасы Қарулы Күштерiнiң**   
**құрылымын жетiлдiру жөнiндегі кейбiр мәселелер**

      Қазақстан Республикасы Қарулы Күштерінің құрылымын жетілдiру мақсатында  **ҚАУЛЫ ETEMIH:**

      1. Қазақстан Республикасы Президентiнiң "Қазақстан Республикасы Қарулы Күштерінің құрылымын одан әрi жетiлдiру жөнiндегi шаралар туралы" 2003 жылғы 7 мамырдағы N 1085  Жарлығына мынадай өзгерiстер мен толықтырулар енгізiлсiн:   
      1-тармақта:   
      мәтiндегi "басқару органдары" деген сөздердiң алдынан "әскери" деген сөзбен толықтырылсын;   
      2) тармақшаның үшіншi абзацы мынадай редакцияда жазылсын:   
      "жедел-стратегиялық - Қарулы Күштер түрлерінің құрамына кiретiн бас қолбасшылардың, Қарулы Күштер әскер тектерінің қолбасшылары мен Қарулы Күштер Тылы бастығының басқармалары";   
      бесiншi абзац ", арнайы әскерлердiң бас басқармалары" деген сөздермен толықтырылсын;   
      3) тармақшаның екiншi абзацындағы "басқару органдары,", "әскери оқу орындары," деген сөздер алынып тасталсын;   
      5) тармақшадағы "жауынгерлiк" деген сөзден кейiн ", арнайы" деген сөзбен толықтырылсын.

      2. Қазақстан Республикасының Үкiметi:   
      1) "Қазақстан Республикасы Қарулы Күштерінің Құрлық әскерлерi Бас қолбасшысының басқармасы" мемлекеттiк мекемесiн таратсын;   
      2) осы Жарлықты iске асыру жөніндегi өзге де шараларды қабылдасын.

      3. Осы Жарлықтың орындалуын бақылау Қазақстан Республикасы Президентінің Әкiмшiлiгiне жүктелсiн.

      4. Осы Жарлық қол қойылған күнiнен бастап күшiне енедi.

*Қазақстан Республикасының*   
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК